Live in Gdańsk
Live In Gdańsk — ინგლისელი სიმღერების ავტორ და მუსიკოს დეივიდ გილმორის საკონცერტო ალბომი, რომელიც გამოვიდა 2008 წლის სექტემბერში. მასში შეტანილია 2006 წელს, გდანსკში ჩატარებული კონცერტის ჩანაწერი. დეივიდ გილმორის 2006 წლის ტურის უკანასკნელი კონცერტი გაიმართა პოლონეთში, გდანსკის ნავსაშენთან, სადაც 1980 ჩამოყალიბდა პროფკავშირი სოლიდარობა . ამ კონცერტზე სპეციალურად სოლიდარობის საიუბილეოდ მხოლოდ ერთხელ მთელი ტურნეს მსვლელობისას შესრულდა A Great Day for Freedom, სიმღერა პინკ ფლოიდის ალბომიდან The Division Bell (1994). გილმორსა და მის ბენდთან ერთად სიმღერებს ასრულებს სიმფონიური ორკესტრი, კომპოზიტორ ზბიგნევ პრაისნერის ხელმძღვანელობით. ალბომი წარმოდგენილია ორმაგი დისკისა, DVD-სა და დოკუმენტური ფილმის სახით. ბრიტანეთის ჩარტში იგი მოხვდა #10, ხოლო აშშ-ს ბილბორდის ჩარტში - #26 ადგილზე.